钦定古今图书集成/明伦汇编/宫闱典/第049卷 > 天祚帝萧文妃
## 钦定古今图书集成/明伦汇编/宫闱典/第049卷 > 天祚帝萧文妃

按《辽史后妃传》：“天祚文妃萧氏，小字瑟瑟，国舅大父
房之女。乾统初，帝幸耶律挞葛第，见而悦之，匿宫中
数月。皇太叔和鲁斡劝帝以礼选纳。三年冬，立为文
妃，生蜀国公主。晋王敖卢斡尢被宠幸，以柴册加号
承翼，善歌诗。女直乱作，日见侵迫，帝畋游不恤，忠臣
多被疏斥。妃作歌讽谏，其词曰：‘勿嗟塞上兮暗红尘，
勿伤多难兮畏夷人，不如塞奸邪之路兮选取贤臣，
直须卧薪尝胆兮激壮士之捐身，可以朝清漠北兮
夕枕燕云’。”又歌曰：“丞相来朝兮剑佩鸣，千官侧目兮
寂无声。养成外患兮嗟何及，祸尽忠臣兮罚不明。亲
戚并居兮藩屏位，私门潜畜兮爪牙兵。可怜往代兮
秦天子，犹向宫中兮望太平。天祚见”而衔之，播迁以
来，郡县所失几半，上颇有倦勤之意。诸皇子敖卢斡
最贤，素有人望。元后兄萧奉先深忌之，诬南军都统
余睹谋立晋王，以妃与闻，赐死。